b'\n_START_ARTICLE_\nEvropska tekunica\n_START_SECTION_\nOpis\n_START_PARAGRAPH_\nEvropska tekunica je dnevno aktivna stepska \xc5\xbeival, ki v dol\xc5\xbeino dose\xc5\xbee med 20 in 23 cm in tehta med 240 in 340 g. Ko\xc5\xbeuh je rumeno sive barve. Hrani se s semeni, koreninami, listi in raznimi nelete\xc4\x8dimi \xc5\xbeu\xc5\xbeelkami, celo s pti\xc4\x8djimi jajci. Je socialna \xc5\xbeival, ki \xc5\xbeivi ve\xc4\x8dinoma pod zemljo v rezvejanih tunelih, na vhod katerih je podnevi nastavljen opazovalec, ki ob nevarnosti z \xc5\xbevi\xc5\xbegom opozori druge \xc4\x8dlane dru\xc5\xbeine. Parjenje poteka v aprilu ali maju. Brejost traja 26 dni. Samice tako kotijo poleti in imajo obi\xc4\x8dajno med pet in osem mladi\xc4\x8dev. Samci so podobni samicam, le da so nekoliko ve\xc4\x8dji._NEWLINE_Evropske tekunice hibernirajo med jesenjo in mesecem marcem, odvisno od zunanjih temperatur in debeline sne\xc5\xbene odeje.'